Gällivare

Gällivare je lokalita a sídlo okresu v provincii Norrbotten, s počtom obyvateľov 8449 (2010). Mesto bolo založené v 17. storočí. Spolu so susednými mestami Malmberget a Koskullskulle vytvára mesto nadregionálne centrum s počtom obyvateľov približne 15000.
 
Gällivare sa nachádza na konci železničnej trate Inlandsbanan, približne 100 kilometrov na sever od severného polárneho kruhu, v najdôležitejšej oblasti ťažby železnej rudy vo Švédsku. 
 
Pri Gällivare sa nachádza lyžiarske stredisko Dundret, ktoré je vybavené šiestimi vlekmi, konferenčným centrom, hotelom a ďalšími desiatimi upravovanými svahmi. Zimná sezóna tu trvá od konca októbra do začiatku mája. 
 
Mesto bolo v roku 2008 hostiteľom VIVA World Cup.

Iné projekty

Zdroj

Externé odkazy 
 
 Oficiálna stránka mesta 

Mestá vo Švédsku
Norrbotten